**Kedves Ritmikus Gimnasztika Edzők, Testnevelők, Ritmikus Gimnasztika Bírók, leendő Ritmikus Gimnasztika Bírók és Ritmikus Gimnasztika Kedvelők!**

Örömmel értesítünk mindenkit, hogy **2016. január 10-én** a Magyar Ritmikus Gimnasztika Szövetség Ritmikus Gimnasztika **bíróképzést,** **bírói továbbképzést** tart minden olyan személy számára, aki 2016-ban ritmikus gimnasztika sportágban bírói tevékenységet szeretne folytatni bármely kategóriában.

**A bírói továbbképzésen kötelező részt venni minden 2016-ban pontozni kívánó jelenlegi és leendő ritmikus gimnasztika bírónak és érvényes nemzetközi bírói vizsgával rendelkező nemzetközi bírónak. Aki a képzésen nem jelenik meg, az 2016-ban nem pontozhat!**

Az MRGSZ 2016. évi versenyein a lehetőségekhez képest a lehető legtöbbször szeretnénk két-paneles pontozást alkalmazni a versenyek gyorsításának érdekében, ezért ezekben az esetekben egyesületenként két bíró is pontozhat, ha szükséges. Kérem, a bíróképzésre való jelentkezésnél ezt ne hagyjátok figyelmen kívül.

A bírói képzés keretein belül az MRGSZ keresi azokat a leendő szövetségi bírókat, akik az alábbi követelményeknek megfelelnek és kedvet éreznek a ritmikus gimnasztika bírói kihívásaihoz.

# MRGSZ tagegyesületeinek nem tagja

# MRGSZ tagegyesületeivel szerződésben nem áll

# MRGSZ tagegyesületében társadalmi munkát nem lát el

# az MRGSZ által kiírt bírói vizsgát a nemzetközi szövetség valamely hivatalos nyelvén megírja és teljesíti a nemzetközi Brevet III-as szint követelményeit

# Szövetségi bírók későbbi kötelezettségei:

# MRGSZ által kiírt szövetségi versenyeken való kötelező részvétel (akkor is, ha az adott bíró nem került panelban)

# MRGSZ által működtetett válogatottak számára kiírt felmérőkön, ellenőrző versenyeken való részvétel (akkor is, ha az adott bíró nem került panelban)

# Szövetségi bírók juttatásai:

# a szövetségi bírók az MRGSZ által rendezett versenyeken nemzetközi bírói juttatásban részesülnek.

# 2016/2017. évi bírói tevékenységük elemzése után a legeredményesebb szövetségi bíró nemzetközi bírói képzésének költségét az MRGSZ átvállalja.

**Naptáregyeztető értekezlet, Bíróképzés** és **Bírói továbbképzés:**

**Helyszín:** LION’S GARDEN HOTEL (nagy terem)

1146 Budapest, Cházár András u.4.

**További információk**:

**Naptáregyeztető értekezlet:**

2016. január 10. (vasárnap) 10:00 órától 11:00 óráig

A részvétel ingyenes.

**Bíróképzés bírói továbbképzés:**

2016. január 10. (vasárnap) 11:00 órától 17:00 óráig

**Díja**: 5.000 Ft  + ÁFA = **6.350 Ft**

**Befizetési határidő:** **2016. január 6. (szerda)**

**A bírói vizsga időpontja:**

2016. február 13. (szombat) 9:00-12:00 óráig

**Vizsgadíj:** 2. 000 Ft+ ÁFA **= 2.540 Ft**

**Befizetési határidő: 2016. február 3. (szerda)**

2016. január 10-én minden résztvevőt vendégül látunk egy kávéra vagy teára illetve egy üdítőre/ásványvízre.

A vizsgán elméleti teszt (100 kérdés) és gyakorlati (6 technikai pont, 6 kiviteli pont videó alapján) pontozás lesz.

Sikertelen vizsga esetén pótvizsgázási lehetőséget biztosítunk, később megjelölt időpontban. Ez esetben a vizsgadíjat ismételten be kell fizetni az MRGSZ számlájára.

**A helyszínen nincs lehetőség készpénzbefizetésre!** **Aki határidőig nem utalja át a képzés díját, nem vehet részt a képzésen, és vizsgát sem tehet.**

A bíróképzés jelentős része gyakorlati foglalkozásokból (videós elemzés, analizálás, magyarázat) fog állni, ezért kérünk mindenkit, az elméleti anyagból (Szabálykönyv) felkészülten érkezzenek, illetve kemény mappát hozzanak magukkal, a jegyzetelés megkönnyítése végett.

Kérjük, legyetek szívesek a számla kiállításához az alábbi adatokat megadni:

- Befizetendő összeg (lesz-e vizsga)

- Számla adatai (milyen névre és címre állítsuk ki a számlát)

- Postázás adatai (név cím)

Átutaláshoz szükséges adatok:

Számlatulajdonos: MRGSZ, H-1146 Budapest, Istvánmezei út 1-3.

Bank: K and H Bank Zrt.

Bankszámlaszám: 10200892-31413082-00000000

A közlemény rovat tartalma: jelentkező neve, bírói képzés

**Készpénzes befizetéseket csak a félfogadási időben**

**(kedd: 9:00 – 13:00 és szerda: 10:00- 15:00) tudjuk elfogadni!**

A kitöltött jelentkezési lapokat kérjük az alábbi email címre megküldeni: **rgfed@tornasport.hu**

**Jelentkezési határidő**: **2016. január 6. (szerda)**

Várjuk jelentkezéseteket!

Üdvözlettel,

Szirtes-Sipos Mónika, Főtitkár